Lloyd Williams (1933-2017)

Chwaraewr rygbi'r undeb rhyngwladol o Gymru oedd Lloyd Hugh Williams (19 Hydref 1933 – 25 Chwefror 2017).

Bu'n gapten ar dîm rygbi'r undeb Cymru ar dri achlysur yn 1961-62. Roedd yn un o saith brawd i chwarae i glwb rygbi Caerdydd yn cynnwys y chwaraewr rygbi'r undeb rhyngwladol arall, Bleddyn Williams.

Ganwyd Lloyd yn Ffynnon Taf ar 19 Hydref 1933, yn fab i lowr, ac roedd yn bedwerydd o wyth brawd a chwaraeodd i Gaerdydd a gwneud 1,480 o ymddangosiadau rhyngddynt.  Mynychodd Ysgol Uwchradd Caerffili ac fe'i clustnodwyd ar gyfer y tîm cyntaf ar ôl ennill Tarian Dewar gydag Ysgolion Caerdydd ac yna chwarae i Ieuenctid Cymru yn erbyn Ffrainc. 

Yn nhymor 1961-62, ei ail flwyddyn fel capten, ymunodd ei frodyr Tony, Cenydd ac Elwyn ag ef yn rheolaidd yn y tîm cyntaf. Enillodd 13 cap i Gymru fel mewnwr rhwng 1957-1962 a chwaraeodd 310 gêm i'r Gleision a'r Duon ar ôl gwneud ei ymddangosiad cyntaf ym 1952 – a 64 arall i'r Rags. Bu'n gapten ar y clwb a'r wlad ac fe ddilynodd un o'i frodyr hŷn, Bleddyn, i dîm Cymru. Roedd ar y fainc i Gaerdydd pan guron nhw'r Crysau Duon ym 1953, pan oedd ei frawd, Bleddyn, yn gapten, a chwaraeodd i'w glwb yn y gemau yn erbyn De Affrica ym 1960 (13-0) a Seland Newydd ym 1963 (6-5).

Gwnaeth ei ymddangosiad cyntaf yn 18 oed yn erbyn Nantes-Cognac ym Medi 1952. Daeth ei gêm olaf yn erbyn Casnewydd ym mis Ebrill 1964.community.wru.wales; Teitl: OBITUARY: Ex-Wales captain Lloyd Williams dies; Cyhoeddwyd:  27 Chwefror 2017; adalwyd 19 Hydref 2024.

Gweler hefyd
Lloyd Williams (ganwyd 1989)

Cyfeiriadau

Categori:Genedigaethau 1933
Categori:Marwolaethau 2017
Categori:Chwaraewyr rygbi'r undeb o Gymru
Categori:Chwaraewyr undeb rygbi rhyngwladol Cymru